En 52-årig medarbejder hos Hjørring Vandselskab er død af de kvæstelser, han pådrog sig tirsdag, da han faldt på arbejdspladsen.

Manden var ansat som spildevandsoperatør i gang med rutinemæssigt at smøre en kørebro på et anlæg, da han pludselig og af uvisse årsager falder. Der var ingen andre på stedet, da ulykken skete, manden blev fundet med svære skader i hovedet af en kollega. Manden blev indlagt på traumecentret på Aalborg Universitetshospital med alvorligt kraniebrud. Nordjyllands Politi oplyser nu, at den 52 årige er død som følge af de skader han pådrog sig. Politi og Arbejdstilsyn er på sagen og har undersøgt stedet og optaget rapport, men der er umiddelbart ikke fundet fejl, der kan forklare ulykken.